text:
 13.9.2012
 MT
 Il-Ġurnal Uffiċjali tal-Unjoni Ewropea
 L 248/9
 DEĊIŻJONI TAL-KUMITAT KONĠUNT TAŻ-ŻEE
 Nru 78/2012
 tat-30 ta’ April 2012
 li temenda l-Anness I (Kwistjonijiet veterinarji u fitosanitarji) għall-Ftehim ŻEE
 IL-KUMITAT KONĠUNT TAŻ-ŻEE,
 Wara li kkunsidra l-Ftehim dwar iż-Żona Ekonomika Ewropea, kif emendat permezz tal-Protokoll li jaġġusta l-Ftehim dwar iż-Żona Ekonomika Ewropea, minn hawn ’il quddiem imsejjaħ “il-Ftehim”, u b’mod partikolari l-Artikolu 98 tiegħu,
 Billi:
 (1)
 L-Anness I ta’ mal-Ftehim ġie emendat permezz tad-Deċiżjoni tal-Kumitat Konġunt taż-ŻEE Nru 39/2012 tat-30 ta’ Marzu 2012 (1).
 (2)
 Ir-Regolament tal-Kummissjoni (UE) Nru 169/2011 tat-23 ta’ Frar 2011 li jikkonċerna l-awtorizzazzjoni tad-diklażuril bħala addittiv fl-għalf għall-farawni (detentur tal-awtorizzazzjoni Janssen Pharmaceutica N.V.) (2) għandu jiġi inkorporat fil-Ftehim.
 (3)
 Ir-Regolament ta’ Implimentazzjoni tal-Kummissjoni (UE) Nru 1190/2011 tat-18 ta’ Novembru 2011 li jemenda r-Regolamenti (KE) Nru 1730/2006 u (KE) Nru 1138/2007 fir-rigward tal-isem tad-detentur tal-awtorizzazzjoni tal-addittiv tal-għalf tal-aċidu benżojku (VevoVitall) (3) għandu jiġi inkorporat fil-Ftehim.
 (4)
 Ir-Regolament ta’ Implimentazzjoni tal-Kummissjoni (UE) Nru 1263/2011 tal-5 ta’ Diċembru 2011 li jikkonċerna l-awtorizzazzjoni ta’ Lactobacillus buchneri (DSM 16774), Lactobacillus buchneri (DSM 12856), Lactobacillus paracasei (DSM 16245), Lactobacillus paracasei (DSM 16773), Lactobacillus plantarum (DSM 12836), Lactobacillus plantarum (DSM 12837), Lactobacillus brevis (DSM 12835), Lactobacillus rhamnosus (NCIMB 30121), Lactococcus lactis (DSM 11037), Lactococcus lactis (NCIMB 30160), Pediococcus acidilactici (DSM 16243) u Pediococcus pentosaceus (DSM 12834) bħala addittivi tal-għalf għall-ispeċi tal-annimali kollha (4) għandu jiġi inkorporat fil-Ftehim.
 (5)
 Din id-Deċiżjoni tikkonċerna l-leġiżlazzjoni li tolqot oġġetti tal-għalf. Il-leġiżlazzjoni dwar l-għalf ma tapplikax għal-Liechtenstein sakemm l-applikazzjoni tal-Ftehim bejn il-Komunità Ewropea u l-Konfederazzjoni Svizzera dwar il-kummerċ fi prodotti agrikoli tiġi estiża għal-Liechtenstein, kif speċifikat fl-adattamenti settorjali għall-Anness I ta’ mal-Ftehim. Din id-deċiżjoni għalhekk ma għandhiex tapplika għal-Liechtenstein,
 ADOTTA DIN ID-DEĊIŻJONI:
 Artikolu 1
 Il-Kapitolu II tal-Anness I tal-Ftehim għandu jiġi emendat kif ġej:
 1.
 Dan li ġej jiżdied fil-punt 1zzzc (ir-Regolament tal-Kummissjoni (KE) Nru 1730/2006):
 “kif emendat permezz ta’:
 —
 32011 R 1190: Ir-Regolament ta’ Implimentazzjoni tal-Kummissjoni (UE) Nru 1190/2011 tat-18 ta’ Novembru 2011 (ĠU L 302, 19.11.2011, p. 28).”
 2.
 Dan li ġej jiżdied fil-punt 1zzzz (ir-Regolament tal-Kummissjoni (KE) Nru 1138/2007):
 “kif emendat permezz ta’:
 —
 32011 R 1190: ir-Regolament ta’ Implimentazzjoni tal-Kummissjoni (UE) Nru 1190/2011 tat-18 ta’ Novembru 2011 (ĠU L 302, 19.11.2011, p. 28).”
 3.
 Il-punti li ġejjin jiddaħħlu wara l-punt 2zv (ir-Regolament ta’ Implimentazzjoni tal-Kummissjoni (UE) Nru 1111/2011):
 “2zw.
 32011 R 0169: ir-Regolament tal-Kummissjoni (UE) Nru 169/2011 tat-23 ta’ Frar 2011 li jikkonċerna l-awtorizzazzjoni tad-diklażuril bħala addittiv fl-għalf għall-farawni (detentur tal-awtorizzazzjoni Janssen Pharmaceutica N.V.) (ĠU L 49, 24.2.2011, p. 6).
 2zx.
 32011 R 1263: ir-Regolament ta’ Implimentazzjoni tal-Kummissjoni (UE) Nru 1263/2011 tal-5 ta’ Diċembru 2011 li jikkonċerna l-awtorizzazzjoni ta’ Lactobacillus buchneri (DSM 16774), Lactobacillus buchneri (DSM 12856), Lactobacillus paracasei (DSM 16245), Lactobacillus paracasei (DSM 16773), Lactobacillus plantarum (DSM 12836), Lactobacillus plantarum (DSM 12837), Lactobacillus brevis (DSM 12835), Lactobacillus rhamnosus (NCIMB 30121), Lactococcus lactis (DSM 11037), Lactococcus lactis (NCIMB 30160), Pediococcus acidilactici (DSM 16243) u Pediococcus pentosaceus (DSM 12834) bħala addittivi tal-għalf għall-ispeċi tal-annimali kollha (ĠU L 322, 6.12.2011, p. 3).”
 Artikolu 2
 It-test tar-Regolament (UE) Nru 169/2011, tar-Regolamenti ta’ Implimentazzjoni (UE) Nru 1190/2011 u (UE) Nru 1263/2011 bl-ilsien Islandiż u b’dak Norveġiż, li għandhom jiġu ppubblikati fis-Suppliment taż-ŻEE ta’ ma’ Il-Ġurnal Uffiċjali tal-Unjoni Ewropea, ikunu awtentiċi.
 Artikolu 3
 Din id-Deċiżjoni tidħol fis-seħħ fl-1 ta’ Mejju 2012, dment li jkunu saru lill-Kumitat Konġunt taż-ŻEE n-notifiki kollha skont l-Artikolu 103(1) tal-Ftehim (*).
 Artikolu 4
 Din id-Deċiżjoni għandha tiġi ppubblikata fit-Taqsima taż-ŻEE ta’ Il-Ġurnal Uffiċjali tal-Unjoni Ewropea u fis-Suppliment taż-ŻEE ta’ miegħu.
 Magħmul fi Brussell, it-30 ta’ April 2012.
 Għall-Kumitat Konġunt taż-ŻEE
 L-Aġent President
 Gianluca GRIPPA
 (1) ĠU L 207, 2.8.2012, p. 13.
 (2) ĠU L 49, 24.2.2011, p. 6.
 (3) ĠU L 302, 19.11.2011, p. 28.
 (4) ĠU L 322, 6.12.2011, p. 3.
 (*) L-ebda rekwiżiti kostituzzjonali ma huma indikati.